NGC 4676 - Wikipedia
(Aangestuur vanaf Muise-sterrestelsels)
’n Hubble-foto van die twee interaktiewe sterrestelsels NGC 4676A (regs) en NGC 4676B (links).
Soort stelsel Interaktiewe sterrestelsels
Sterrebeeld Berenike se Hare
Tipe Irr / SB(s)0/a pec
Regte klimming 12h 46m 10.1s / 12h 46m 11.2s
Deklinasie +30° 43′ 55″ / +30° 43′ 22″
Skynmagnitude 14,7 / 14,4
Afstand (ligjaar) 290 miljoen
Rooiverskuiwing 6 613 ± 8 / 6 607 ± 7 km/s
Ander name Muise-sterrestelsels, IC 819 / 820, UGC 7938 / 7939, PGC 43062 / 43065, Arp 242
NGC 4676, ook genoem die Muise-sterrestelsels, is twee interaktiewe spiraalsterrestelsels (NGC 4676A en NGC 4676B) in die sterrebeeld Berenike se Hare. Hulle is sowat 290 miljoen ligjare van die Aarde af en is reeds miljoene jare aan die bots. Die lang getysterte van die stelsels, waar die naam "Muise" vandaan kom, dui daarop dat hulle waarskynlik reeds deur mekaar beweeg het. Hulle sal aanhou bots totdat hulle saamsmelt en een groot sterrestelsel vorm.
Die kleure van die stelsels is buitengewoon. NGC 4676A (regs op die foto) se stert is blou na aan die kern en word dan geler na buite, in teenstelling met feitlik alle ander spiraalstelsels waar die spiraalarms eers geel is en dan blouer na buite word. NGC 4676B se kleure is normaler, met ’n gelerige kern en blouerige oorblyfsels van spiraalarms.
Die stelsels is in 2002 deur die Hubble-ruimteteleskoop afgeneem.
↑ 1,0 1,1 1,2 1,3 1,4 "NASA/IPAC Extragalactic Database". Results for NGC 4676A / 4676B. Besoek op 2006-11-21.
↑ Chien, Li-Hsin; Barnes, Joshua E., Kewley, Lisa J., Chambers, Kenneth, C. (May 2007). “Multiobject Spectroscopy of Young Star Clusters in NGC 4676”. The Astrophysical Journal 660 (2): L105–L108. doi:10.1086/518215.
↑ "Hubble's New Camera Delivers Breathtaking Views of the Universe". HubbleSite. 2002-04-30. Besoek op 2009-05-07.
Wikimedia Commons het meer media in die kategorie NGC 4676.
Koördinate: 12h 46m 10.1s, +30° 43′ 55″
NGC 4674 • NGC 4675 • NGC 4676 • NGC 4677 • NGC 4678
Ontsluit van "https://af.wikipedia.org/w/index.php?title=NGC_4676&oldid=1998584"
Die bladsy is laas op 6 Junie 2019 om 07:47 bygewerk.